《为乐提刑寿二首》
宋代·卫泾

绣衣持斧按蛮荆，三见门弧喜气盈。
孟子能令棠粟发，不疑更使汉刑平。
好将两手摩铜狄，长对三秋正玉衡。
闻道中宵思贾傅，江湖未可老鱣鲸。

作者简介：（?—1226）嘉兴华亭人，徙居平江昆山，字清叔，号后乐居士、西园居士。卫季敏子。孝宗淳熙十一年进士第一。与朱熹友善。宁宗开禧初，累迁御史中丞。三年，参与谋诛韩侂胄，除签书枢密院事兼参知政事。后为丞相史弥远所忌，罢知潭州。卒谥文穆，改谥文节。有《后乐集》。